armvectores/hy_wikipedia_2023 huggingface dataset:
Իմրան Խան

Իմրան Խան (հոկտեմբերի 5, 1952(1952-10-05), Լահոր, Պակիստանի դոմինիոն), պակիստանցի քաղաքական գործիչ և նախկին կրիկետ խաղացող։ Պակիստանական Թեհրեք-էլ-Ինսաֆի կուսակցության նախագահ։  Իմրանը 2018 թվականի  ընտրություններում հաղթել է և դարձել է վարչապետ։ 2002 թվականից մինչև 2007 թվականը և 2013 թվականից մինչև 2018 թվականը եղել է Պակիստանի Ազգային ժողովի պատգամավոր։ Մինչև քաղաքականությամբ զբաղվելը, Խանը մարզիկ և բարերար էր։ Նա մոտ քսան տարի զբաղվել է կրիկետով, իսկ հետագայում զբաղվել է բարեգործական ծրագրերով, ինչպիսիք են Շաուկատ Խանումի քաղցկեղի հիվանդանոցի հետազոտական կենտրոնը և Նամալի քոլեջը։


== Ընտանիք և վաղ կյանք ==
Խանը ծնվել է 1952 թվականի հոկտեմբերի 5-ին Լահոր քաղաքում։ Որոշ տեղեկությունների համաձայն, նա ծնվել է 1952 թվականի նոյեմբերի 25-ին։ Նա Իկմուլուլլան Խան Նիազիի, քաղաքացիական ինժեների և նրա կինը, Շաուկատ Խանումի միակ որդին էր։ Երկար ժամանակ ապրել է Մյանվալիում, հյուսիս-արեւմտյան Փենջաբում, նրա հայրական ընտանիքը պատկանում է Պաշթուն էթնիկ խմբին և Նիացի ցեղին։


== Պաշտոնից ազատում ==
2022 թվականի մարտի 8-ին ընդդիմադիր կուսակցությունները Իմրան Խանին անվստահության քվե են ներկայացրել Ազգային ժողովի քարտուղարություն։
2022 թվականի ապրիլի 1-ին վարչապետ Իմրան Խանը հայտարարել է, որ Ազգային ժողովում իրեն անվստահություն հայտնելու համատեքստում «իշխանությունը» ընտրելու երեք տարբերակ կա՝ «հրաժարական, անվստահություն (քվեարկություն) կամ ընտրություններ։ Ապրիլի 3-ին ժողովրդին ուղղված ուղերձում Իմրան Խանը հայտարարել է, որ խորհուրդ է տվել Պակիստանի նախագահին ցրել Պակիստանի Ազգային ժողովը։ Ազգային ժողովի լուծարումից հետո կառավարությունը շրջաբերական է տարածել, որում ասվել է, որ Իմրան Խանը դադարել է Պակիստանի վարչապետի պաշտոնը զբաղեցնել։ Միջադեպն ավարտվել է սահմանադրական ճգնաժամով, քանի որ, համաձայն Պակիստանի Սահմանադրության 224(Ա) հոդվածի, գործող վարչապետը շարունակում է ժամանակավոր պաշտոնավարել որպես վարչապետ՝ մինչև ժամանակավոր վարչապետի նշանակումը։
Ապրիլի 10-ին տեղի է ունեցել անվստահության քվե, և Իմրան Խանը հեռացվել է պաշտոնից՝ դառնալով Պակիստանի առաջին վարչապետը, որը պաշտոնանկ է արվել անվստահության քվեի հիման վրա։
Իմրան Խանը 2022 թվականի հոկտեմբերին Իսլամաբադում բողոքի «երկար երթ» է կազմակերպել՝ պահանջելով ցրել խորհրդարանը և վաղաժամկետ ընտրություններ նշանակել 2023 թվականի մայիսին նախատեսվածից շուտ։ 2022 թվականի նոյեմբերի 3-ին Վազիրաբադում ցուցարարների վրա կրակոցներ են արձակվել, և Իմրան Խանը վիրավորվել է ոտքից։


== Ծանոթագրություններ ==
Վել (Աբխազիա)

Անվան այլ կիրառումների համար տե՛ս՝ Վել (այլ կիրառումներ)Վել կամ Չիգուրխա (մինչ 1948 թվականը` Վերին Կովալևսկոյե, աբխազ.` Чигурха, վրաց.՝ ველი), գյուղ Աբխազիայի Գագրայի շրջանում։ Գտնվում է Գագրայից 35 կմ հեռավորության և ծովի մակարդակից 380 մ բարձրության վրա։


== Բնակչությունը ==
1959 թվականի տվյալներով, գյուղում ապրում էր 248 մարդ, հիմնականում հայեր, իսկ 1989 թվականին, գյուղն ուներ 72 բնակիչ, կրկին հայեր։
1992 թվականին, Աբխազիայի կառավարության որոշմամբ, գյուղը վերանվանվել է Չիգուրխա։


== Ծանոթագրություններ ==
Առանց արևի (ֆիլմ, 1987)

«Առանց արևի» (ռուս.՝ «Без солнца»), 1987 թվականի խորհրդային ֆիլմ, Մաքսիմ Գորկու «Հատակում» պիեսի էկրանավորումը, ռեժիսոր Յուլի Կարասիկի վերջին ֆիլմն է։


== Սյուժ ==
Ֆիլմը նկարահանվել է Գորկու պիեսի սյուժեին մոտ, սակայն վերջնական մենախոսությունում Սատինը տեղափոխվում է մեր ժամանակ՝ այն արտաբերելով ժամանակակից կոստյումով։


== Դերերում ==
Միխայիլ Գլուզսկի – Լուկա
Ալեքսեյ Պետրենկո – Սատին
Ինոկենտի Սմոկտունովսկի – Բարոն
Վլադիմիր Գոստյուխին – Վասկա Պեպել, գող
Վիկտոր Պրիզ – Դերասան
Նատալյա Եգորովա – Վասիլիսա Կարպովնա, Կոստիլևի կինը
Անատոլի Կուզնեցով – Միխայիլ Իվանովիչ Կոստիլև, օթևանի տերը
Դարյա Միխայլովա – Նատաշա, Վասիլիսայի քույրը
Վլադիմիր Ստեկլով – Բուբնով, գլխարկագործ
Վերա Գլագոլևա – Նաստյա
Աֆանասի Կոչետկով – Անդրեյ Միտրիչ Կլեշչ, փականագործ
Միխայիլ Կոկշենով – Մեդվեդև, Վասիլիսայի և Նատաշայի քեռին, ոստիկան
Էլիզաբեթ Նիկիշչիխինա – Աննա, Կլեշչի կինը
Վլադիմիր Վինոգրադով – Ալյոշկա, կոշկակար
Անատոլի Յաբբարով – Տատարին, կեռաբեռնակիր
Ելենա Սանաևա – Կվաշնյա, պելմենի վաճառող
Բորիս Յուրչենկո – Կրիվոյ Զոբ, կեռաբեռնակիր


== Մրցանակներ և փառատոններ ==
«Նիկա» մրցանակի (Մոսկվա, 1988) անվանակարգ «Տղամարդու լավագույն դեր» անվանակարգում, որին առաջադրվել է Միխայիլ Գլուզսկին Լուկայի դերի համար։


== Ծանոթագրություններ ==


== Գրականություն ==
Смелков Ю. — Без концепции (О худож. фильме «Без солнца») // Искусство кино, № 4, 1988. — стр. 57-69
Два мнения о фильме «Без солнца»: Ю. Тюрин — На поклон к Горькому; В. Буряков — Декларация замысла / / Советская культура, 12 апреля 1988. — стр. 5
Без солнца // Домашняя синематека: отечественное кино 1918—1996 / Сергей Землянухин, Мирослава Сегида. — «Дубль-Д», 1996. — 520 с. — стр. 32


== Արտաքին հղումներ ==
Без солнца // Мосфильм
Party For Everybody

«Party For Everybody» (Խնջույք յուրաքանչյուրի համար), Եվրատեսիլ 2012 երգի մրցույթում Ռուսաստանը ներկայացրած Բուրանովսկիե Բաբուշկի խմբի կատարած երգը, որի երաժշտության հեղինակներն են Վիկտր Դրոբիշն ու Տիմոֆեյ Լեոնտևը, իսկ խոսքերինը՝ Օլգա Տուկտարյովան, Մերի Սյուզան Էփլեգեյթը (վերջինս հեղինակել է անգլերեն տեքստը)։ Երգը եվրատեսիլյան մրցույթում 259 միավորով գրավել է երկրորդ տեղը։


== Երգի դիրքը չարթերում ==


== Ծանոթագրություններ ==


== Արտաքին հղումներ ==
Бурановские Бабушки. Видео с выступления на EUROVISION-2012. «PARTY for EVERYBODY»
Դիլանլու-Մուսկանլու

Դիլանլու-Մուսկանլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1886 թվականին գյուղն ունեցել է 212, 1907-ին՝216 ադրբեջանցի և քուրդ, իսկ իսկ 1908-ին՝ 261 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տոգոյի քաղաքների ցանկ

Տոգոյի քաղաքներ․ ստորև տրված է Տոգոյի քաղաքների ցանկը, որտեղ ներառված են ամենախոշոր բնակչություն ունեցող քաղաքները։ Ամենամեծ քաղաքը Լոմեն է, բնակչությունը՝ 375 499 մարդ։ Այս ցանկում ամենաքիչ բնակչություն ունեցող քաղաքը Պագուդան է, բնակչությունը՝ 4 112 մարդ։


== Ծանոթագրություններ ==


== Արտաքին հղումներ ==
Статистика республики Того (ֆր.)
citypopulation.de: Численность населения городов Того (գերմ.)
Վլադիմիրովկա (ավան, Ժմերինկայի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), ավան Ուկրաինայի Վիննիցայի մարզի Ժմերինկայի շրջանում։
2001 թվականի տվյալներով Վլադիմիրովկա ավանում բնակվում էր 40 մարդ։ Բնակավայրը զբաղեցնում է 0,01 կմ² տարածք։ Բնակչության խտությունը կազմում էր 4000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարայար (այլ կիրառումներ)

Կարայար, կարող է վերաբերել՝

Կարայար - գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Կարայար - գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Առաւօտ (շաբաթաթերթ, Բեյրութ)

Առաւօտ, քաղաքական, ազգային, գրական և մարզական շաբաթաթերթ, ապա՝  երկօրյա, վերջում՝ օրաթերթ։ Լույս է տեսել 1938-1947 թվականներին Բեյրութում։ Տնօրեն-խմբագիր՝ Հրանտ Դևեճյան։


== Գործունեություն ==
Երկրորդ աշխարհամարտի (1939-1945) տարիներին հանդես է եկել հօգուտ խորհրդային ժողովրդի մղած հակաֆաշիստական պայքարի, անդրադարձել է Խորհրդային Հայաստանում հետպատերազմյան ձեռքբերումներին, խրախուսել ներգաղթը։
Թերթը փակվել է խմբագրի հայրենադարձության պատճառով։ 1948 թվականին հնչակյան գործիչ Հարություն Կուժնունին (Ճերեճյան) վերսկսել է (կարճ ժամանակով) Առավոտի հրատարակումը՝ որպես ազգային, քաղաքական անկախ օրաթերթ։ Խմբագիրներ՝ Սեդրակ Ապաճյան, Պետրոս Մինասյան։ Աշխատակցել են Ա․ Կիտուրը, Լ․ Չորմիսյանը և ուրիշներ։


== Ծանոթագրություններ ==
Վիլա Պրոպիսիու

Վիլա Պրոպիսիու (պորտ.՝  Vila Propício), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 5 001 մարդ՝ 2006 թվականի տվյալներով։ Գրավում է 2 181,575 կմ2 տարածք։ Բնակչության խտությունը՝ 2,3 մարդ/կմ²։


== Պատմություն ==
Քաղաքը հիմնադրվել է 1952 թվականի օգոստոսի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 47.869.466,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 10.041,84 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,674 (տվյալները՝ ՄԱԿ-ի զարգացման ծրագրի)։
Ազատ էներգիա

Ազատ էներգիա, համակարգի ներքին էներգիայի այն մասը, որի հաշվին աշխատանք է կատարվում իզոթերմ պրոցեսի ժամանակ։

Ազատ էներգիա թերմոդինամիկական ֆունկցիա է և որոշվում է
  
    
      
        
        F
        =
        E
        −
        T
        S
      
    
    {\displaystyle \,F=E-TS}
  բանաձևով։ Այստեղ 
  
    
      
        E
      
    
    {\displaystyle E}
  -ն համակարգի ներքին էներգիան է, 
  
    
      
        S
      
    
    {\displaystyle S}
  -ը՝ էնտրոպիան, 
  
    
      
        T
      
    
    {\displaystyle T}
  -ն՝ բացարձակ ջերմաստիճանը։ Եթե համակարգը մի վիճակից իզոթերմորեն անցնում է մյուսին, ապա ազատ էներգիայի փոփոխությունը մեծ է (անդարձելի պրոցեսների համար) կամ հավասար (դարձելի պրոցեսների համար) համակարգի կատարած մակրոսկոպիկ աշխատանքին։
Իզոթերմ պրոցեսների ժամանակ մակրոսկոպիկ աշխատանքը չափվում է ոչ թե ներքին էներգիաների, այլ ազատ էներգիաների տարբերությամբ, որովհետև հաստատուն ջերմաստիճան պահպանելու համար անհրաժեշտ է լրացուցիչ էներգիայի փոխանակում համակարգի և միջավայրի միջև։


== Տես նաև ==
Թերմոդինամիկա
Մատնունի

Մատնունի (լատ.՝ Potentilla), արծաթախոտ, հնգամատնե, հզորուկ, վարդազգիների (վարդածաղիկներ) ընտանիքի բազմամյա, հազվադեպ՝ միամյա կամ երկամյա խոտաբույսերի, երբեմն՝ կիսաթփերի ցեղ։ Հայտնի է 300 (այլ տվյալներով՝ 500) տեսակ։


== Կենսաբանական նկարագիր ==

Արմատներն իլիկանման հաստացած են։ Ցողունները փռվող են կամ կանգուն, բարձրությունը՝ 5-80 սմ։ Տերևները հակադիր են, սղոցաեզր։ Ծաղիկները հիմնականում մեկական են կամ հուրանանման ծաղկաբույլերում, բաց կամ մուգ դեղին։ Ծաղկում է ապրիլ-հուլիսին։ Պտուղը բագմընկուզիկ է։


== Հայաստանում ==
ՀՀ-ում՝ 29 տեսակ՝ 

մատնունի արևելյան (Potentilla orientalis),
մատնունի անփայլ (Potentilla impolita),
մատնունի ուղիղ (Potentilla recta),
մատնունի սողացող (Potentilla reptans),
մատնունի կիսամատնաևման (Potentilla seidlitziana) և այլն։


== Տարածում ==

Տարածված է գրեթե բոլոր մարզերում։ Աճում է անտառներում, մարգագետիններում, թփուտներում, բացատներում, խճոտ վայրերում, ճամփեզրերին և այլն, աղբոտում ցանքերն ու այգիները։


== Նշանակություն և կիրառում ==
Մեծ մասը դեղաբույսեր են. պարունակում են աղաղանյութեր, վիտամին C, ներկանյութ և այլն։ Պատրաստուկներն օգտագործում են որպես կապող, արյունահոսությունը դադարեցնող, հակաբորբոքային, վերքամոքիչ միջոց, նաև ստամոքսաղիքային հիվանդությունների ժամանակ։ Գեղազարդիչ է և մեղրատու։ Մատնունու Ծիրանավորը (P. porphyrantha) անդրկովկասյան բնաշխարհիկ է, աճում է միայն Գեղամա լեռնաշղթայում (3300-3500 մ բարձրություններում), ունի վառ վարդագույն ծաղիկներ, գրանցված է ՀՀ Կարմիր գրքում։
Իր մեջ պարունակող բավական մեծ քանակությամբ աղաղանյութերի շնորհիվ այս բույսը լայն տարածում է գտել ժողովրդական բժշկության մեջ։ 
Տերևներից և արմատակոճղերից պատրաստված եփուկները հայտնի մածուցիչ և պնդացնող միջոց են, իսկ հյութը խորհուրդ է տրվում փորկապության ժամանակ։
Վերերկրյա մասից պատրաստած թուրմը և եփուկը համարում են ուժեղ միզամուղ միջոց միզաքարային հիվանդության ժամանակ։
Խոտի եփուկները ժողովրդական բժշկության մեջ օգտագործում են տարբեր բնույթի կծկանքների և կարկամախտի ժամանակ։


== Տեսակներ ==
Հայտնի է մոտ 180 տեսակ
Potentilla alba L.
Potentilla anserina L.
Potentilla argentea L.
Potentilla erecta (L.) Raeusch.
Potentilla × friedrichsenii Spaeth.
Potentilla indica
Potentilla intermedia L.
Potentilla megalantha Կաղապար:Takeda
Potentilla multifida L.
Potentilla nivea L.
Potentilla norvegica L.
Potentilla recta L.
Potentilla sphenophylla Th.Wolf
Potentilla supina L.
Potentilla taurica Willd.


== Ծանոթագրություններ ==


== Գրականություն ==
Mabberley, D.J. (2002). Potentilla and Fragaria (Rosaceae) reunited. Telopea 9(4)։ 793—801.
Eriksson, T., Hibbs, M. S., Yoder, A. D. Delwiche, C. F. & Donoghue, M. J. (2003). The Phylogeny of Rosoideae (Rosaceae) based on sequences of the internal transcribed spacers (ITS) of nuclear ribosomal DNA and the TRNL/F region of chloroplast DNA. Int. J. Plant Sci. 164(2)։ 197—211. (PDF)


== Արտաքին հղումներ ==
Species of Potentilla. Archived 2018-10-04 at the Wayback Machine. The Plant List. Retrieved 2013-05-28.
Լինդա Հանթ

Լինդա Հանթ, Լիդիա Սյուզաննա Հանթեր (անգլ.՝ Lydia Susanna Hunter, ապրիլի 2, 1945(1945-04-02), Մորիսթաուն, Նյու Ջերսի, ԱՄՆ), ամերիկացի դերասանուհի, ով հայտնի է NCIS: Los Angeles սերիալի Հենրիետտա Լենջի դերով։ Հանթի առաջին դերը ֆիլմում Տիկին Օքսհարթի դերն էր Popeye ֆիլմում (1980)։ Նրա առաջին մեծ դերը The Year of Living ֆիլմում տղամարդ Բիլի Կվանի դերը, որի համար նա ստացավ Ոսկե Գլոբուսի թեկնածություն, Օսկար և այլն։


== Վաղ տարիներ ==
Հանթը ծնվել է Նյու Ջերսի նահանգի Մորիսթաուն քաղաքում, և մեծացել է Կոնեկտիկուտ նահանգի Ուեսթփորթ քաղաքում։ Նրա ծնողներն են Ռեյմոնդ Դեյվի և Էլզի Դոյինգ Հանթերները։ Հանթը հաճախել է Ինթերլոքեն արվեստի ակադեմիան և Գուդման դրամայի դպրոցը։


== Կարիերա ==


=== Ֆիլմ ===
Հանթը կատարել է իր ֆիլմային դեբյուտը 1980 թվականի Popeye երաժշտական կոմեդիայում։ The Year of Living ֆիլմի համար ստացել է Օսկար և դարձել է առաջին մարդը, ով ստացել է Օսկար հակառակ սեռի մարդ խաղալու համար։


=== Թատրոն ===
Իր աշխատանքի համար թատրոնում Հանթը ստացել է երկու Օբի մրցանակ, ինչպես նաև առաջադրվել է որպես Թոնի մրցանակի թեկնածու։


== Անձնական կյանք ==
Հանթը 1.45 մետր կարճահաս է։ Ավագ դպրոցում նա ախտորոշվել էր գաճաճությամբ։ Հանթը նույնասեռական է և 1987 թվականից սկսած նա ապրել է Լոս Անջելեսում իր կնոջ՝ Քերեն Քլայնի հետ, ում հետ նա ամուսնացել է 2008 թվականին։


== Ֆիլմագրություն ==


=== Համակարգչային խաղեր ===
God of War որպես պատմող
God of War II որպես Գայա/պատմող
God of War: Chains of Olympus որպես պատմող
God of War III որպես պատմող
God of War: Ghost of Sparta որպես պատմող
God of War: Ascension որպես պատմող


=== Հեռուստատեսություն ===


=== Թատրոն ===


== Ծանոթագրություններ ==
Սպիտակ շոկոլադ

Սպիտակ շոկոլադ, շոկոլադ, որը արտադրվում է կակաոյի յուղից, շաքարից, կաթի փոշուց և վանիլից, առանց կակաոյի փոշի ավելացնելու, որի պատճառով այն ունի փղոսկրի գույն (հաճախ դեղնավուն երանգով) և պարունակում է մինիմում անտիօքսիդանտ, ինչպիսիք են տեոբրոմինը և կոֆեինը։
Իր յուրահատուկ համի համար այդ սնունդը պարտական է կաթի փոշուն, որը ունի կարամելային համ, և որպես բուրմունք հիմնականում օգտագործվում է վանիլինը։
ԱՄՆ-ում և Եվրոպական երկրներում այդ սննդի պատրաստման համար իրականացնում են լուրջ պահանջներ։ Մասնավորապես, հիմնավորված է, որ կակաոյի յուղը բաղադրության մեջ չի կարող 20%-ից ցածր լինել։ Ի տաբերություն դասական շոկոլադի, սպիտակ շոկոլադը չի պարունակում կակաոյի փոշի։
Առաջին սպիտակ շոկոլադը արտադրել է 1930 թվականին շվեյցարական «Nestlé» կոնցեռնը, փորձելով այդ եղանակով օգտագործել կակաոյի յուղի ավելցուկը։ Սպիտակ շոկոլադը մեծ ճանաչում ունեցավ կես դար հետո՝ 1980-ական թվականներին։
Տնային պայմաններում սպիտակ շոկոլադից և կոկոսի ձողիկներից կարելի է պատրաստել նմանատիպ կոնֆետ՝ «Ռաֆաելլո»։ Հրուշակեղենի ժամանակակից արտարությունում օգտագործվում են զանազան մթերքներ, որոնք արտաքուստ հիշեցնում են սպիտակ շոկոլադը, բայց իրականում պատրաստված են հիդրոգենացված ճարպից` առանց կակաոյի։


== Ծանոթագրություններ ==
Ստարիկովո (գյուղ, Պոչինկովսկի շրջան)

Անվան այլ կիրառումների համար տե՛ս՝ Ստարիկովո (այլ կիրառումներ)Ստարիկովո (ռուս.՝ Стариково), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անդրեաս Շիմպեր

Անդրեաս Ֆրանս Վիլհելմ Շիմպեր ( մայիսի 12, 1856(1856-05-12)[…], Ստրասբուրգ - սեպտեմբերի 9, 1901(1901-09-09)[…], Բազել, Շվեյցարիա), գերմանացի բնախույզ և ժանապարհորդ, ծառայել է Ֆրանսիայում։


== Կենսագրություն ==
Անդրեաս Շիմպերը գերմանական բուսաբան Վիլհելմ Ֆիլիպ Շիմպերի որդին է։ Ստրասբուրգի համալսարանում ուսումնասիրել է բնագիտական առարկաներ, եղել է  Մոնրեալի բուսաբանական այգում որպես ընթերակա, Մերիլենդի համալսարանի դասախոս, Բոննի համալսարանում որպես էքստրոարդինատոր պրոֆեսոր, իսկ 1899 արդինատոր պրոֆեսոր և Բազելի բուսաբանական այգու տնօրեն։
Շիմպերը շատ է շրջագայել արևադարձային երկրներում, 1898 թվականին մասնակցել է գերմանական խորջրային էքսպեդիցիաներին։ Նա զբաղվել է բույսերի աշխարհագրությամբ, անատոմիայով, ֆիզոլոգիայով, սիստեմատիկայով և բուսաբանությամբ։ Նրա կողմից կատարվել է շատ կարևոր ուսումնասիրություններ, հակառակ ուղղությամբ՝ բյուրեղների, օսլայի և քլորոֆիլային հատիկների մասին։ Շիմպերի կողմից բացահայտվել են օսլա առաջացնողները, ուսումնասիրել է օսլայի և քլորոֆիլի հատիկների փոխկապակցվածությունը և նրա կառուցվածքը Նեգելի ցույց տվածին հակառակ, որ օսլային հատիկները աճում են ստեղծված շերտավորումներով։ Շիմպերը առաջինն ապացուցեց, որ քլորոպլաստե բույսերը կարող են լինել միայն համակցված։
Շիմպերը իր ժամանակի լավագույն գիտնականներից մեկն էր արևադարձային բույսերի ոլորտում, և այդ բնագավառի ուղղությամբ գրել է շատ աշխատություններ «Botanische Mittheilungen aus den Tropen» (Ենա)։ Տիրապետելով նույնանման լավ մեթոդի` ցուցադրվող և ֆիզոլոգիական բուսաբանությամբ նա կատարել է ամբողջական աշխատանք բուսաբանության աշխարհագրությամբ ֆիզոլոգիական սկզբունքների մասին «Pflanzengeographie auf physiolog. Grundlage» (Ենա, 1890)։
Բոննում սովորելով դեղագիտություն` նա ստեղծեց մի շարք տեղեկատվական գրքեր այդ ճյուղի վերաբերյալ։ Բուսաբանության հայտնի գրքերից Ստրասբուրգի, Նոլլի, Շենկի, և Շիմպերի բուսաբանության հայտնի դասագրքում նա գրեց ծաղկավոր բույսերի բաժինը։


== Գիտական աշխատանքներ ==
Wissenschaftliche Ergebnisse der deutschen Tiefsee-Expedition auf dem Dampfer Valdivia
A. F. W. Schimper: Die epiphytische Vegetation Amerikas. Gustav Fischer Verlag, Jena 1888. «Գուտենբերգ նախագիծ»
Noll F. et al. A textbook of botany.
A. F. W. Schimper 1883. «Über die Entwicklung der Chlorophyllkörner und Farbkörper». A: Botanische Zeitung. 41, 105—120, 126—131 i 137—160


== Տես նաև ==
Սիմբիոգենեզ


== Ծանոթագրություններ ==


== Գրականություն ==
Гайдуков Н. М.,  (1890–1907)։ «Шимпер, немецкие естествоиспытатели»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Ներքին Հանդամեջ

Ներքին Հանդամեջ (այժմ կոչվում է՝ ադրբ.՝ Aşağı Əndəmic - Աշաղի Անդամիջ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Որդուարի շրջանում։


== Ծանոթագրություններ ==
Կաստենիերո

Կաստենիերո (իտալերեն՝ Castegnero), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2491 մարդ (2008), բնակչության խտություն՝ 226 մարդ/կմ²։ Զբաղեցնում է 11 կմ² մակերես։ Փոստային ինդեքս՝ 36020։ Հեռախոսային կոդ՝ 0444։
Բնակավայրի հովանավորն է՝ Սուրբ Գևորգը Կաստեներոյում և Սուրբ Միքայել Հրեշտակապետը Վիլագանսերլայում։


== Ծանոթագրություններ ==
Ուխտոմկա

Ուխտոմկա (ռուս.՝ Ухтомка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հյուսիսային Դվինա գետի աջ ափին՝ 702 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկու-Պեչորսկու ավազանային շրջանին, գետի ջրատնտեսային տեղամասը՝ Վիչեգդա գետն է։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013545
Հիդրոլոգիական ուսումնասիրությունների կոդը - 103001354
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լաոսսինա

Լաոսսինա (էստ․՝ Laossina), գյուղ Էստոնիայի Պիլվամաա նահանգի Միկիտամյաե շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ձերժինսկու հուշարձան (Վոլգոգրադ)

Անվան այլ կիրառումների համար տե՛ս՝ Ֆելիքս Ձերժինսկու հուշարձան (այլ կիրառումներ)Ձերժինսկու հուշարձան (ռուս.՝ Памятник Дзержинскому), Ֆելիքս Ձերժինսկու հուշարձանը Վոլգոգրադի Տրակտորոզավոդսկի շրջանի համանուն հրապարակում։


== Պատմություն ==
1926 թվականին հիմնադրվել է Ստալինգրադի տրակտորի գործարանը։ Նույն տարում մահացել է Ֆելիքս Ձերժինսկին և շինարարության փուլում գտնվող գործարանին տրվել է նրա անունը։ Գործարանի կենտրոնական մուտքի մոտ 1932 թվականին  տեղադրվել է Ձերժինսկու հուշարձանի ժամանակավոր մոդելը, իսկ 1935 թվականի հունիսի 17-ին՝ բրոնզե հուշարձանը,  քանդակագործ՝ Սերգեյ Մերկուրով։
Ստալինգրադի ճակատամարտից հետո քաղաքում կանգուն մնացած  4 հուշարձաններից մեկն է. մյուս հուշարձաններն են Գոգոլի (1910 թ., Վոլգոգրադի ամենահին հուշարձանը) և Հերմանի (1925 թ.) հուշարձանը Կոմսոմոլյան այգում, Հոլզունովի (1940 թ.) հուշարձանը Կենտրոնական 62-րդ առափնյայում։ Պատերազմի օրերին ոչնչացվել է հուշարձանի ձախ ձեռքը, որը վերականգնվել է պատերազմից հետո Ռակովի տրակտորի գործարանի գեղարվեստի արտադրամասի քանդակագործի կողմից։ 1960 թվականին պատվանդանը երեսապատվել է գրանիտով։ 2015 թվականին հուշարձանի պատվանդանը հիմնովին վերանորոգվել է։


== Տեխնիկական տվյալներ ==
Բրոնզե քանդակի բարձրությունը 4,3 մետր է, պատվանդանի բարձրությունը՝ 6,48 մետր։


== Հետաքրքիր փաստեր ==
Ֆելիքս Ձերժինսկին կանգնած է իրեն բնորոշ դիրքով՝ ձախ ձեռքով մատնացույց է անում գործարանի կենտրոնական մուտքին, իսկ աջով պահել է շինելը. այն գործարանի աշխատողների շրջանում հեգնական անվանում է ստացել. «Վերջին շինելս կվաճառեմ, բայց այնտեղ  (Տրակտորային գործարանում) չեմ աշխատի»։ Մեկ այլ տարբերակ՝ Վոլգոգրադի տրակտորի գործարանի առաջնատառերի հապավումը (ВГТЗ)` «Вот Где Ты Загнёшься (Ահա թե որտեղ կփտես)»։


== Ծանոթագրություններ ==


== Արտաքին հղումներ ==
Հուշարձանի մասին տեղեկատվություն ադմինիստրացիայի կայքում
Վինոգրադնոե (գյուղ, Բոլգրադի շրջան)

Անվան այլ կիրառումների համար տե՛ս՝ ՎինոգրադնոեՎինոգրադնոե (ուկրաիներեն՝ Виноградне), գյուղ Ուկրաինայի Օդեսայի մարզի Բոլգրադի շրջանում։ Բնակավայրը նախկինում նաև անվանվել է Գասան-Բատիր։ Հիմնադրվել է 1821 թվականին։
Չճշտված տվյալներով Վինոգրադնոե գյուղում բնակվում էր 2 144 մարդ։ Բնակավայրը զբաղեցնում է 2,7 կմ² տարածք։ Բնակչության խտությունը կազմում էր 794,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուբյանկա (այլ կիրառումներ)

Լուբյանկա, կարող է վերաբերել՝

Լուբյանկա - գետ Ռուսաստանում, Սելեկշայի վտակը
Լուբյանկա - գյուղ Ուկրաինայի Նիկոլաևի մարզի Վեսելինովոյի շրջանում
Վիտելո տոնատո

Վիտելո տոնատո (իտալերեն՝ Vitello tonnato), ուտեստ, որը պատրաստվում է բարակ կտրված մարինացված հորթի մսով և համեմված սոուսով։ Բաղադրիչներից մեկը այն է, որ ներկայացնում է թյուննոսով։ Կերակուրը իրենից ներկայացնում է սառը ուտեստ կամ թեթև նախաճաշ։ Ուտեստը հիմնականում տարածված է Պիեմոնտ քաղաքում։


== Պատրաստման եղանակ ==
Գոյություն ունի պատրաստման մի քանի եղանակներ։ Դասական բաղադրատոմսով հորթի միսը մարինացվում է սպիտակ չոր գինիով, գազարի, նեխուրի և կանաչիի հետ։ Հորթի բարակ շերտերը մատուցվում է սոուսով և թյուննոսով։ Պատրաստման համար սոուսի մեջ օգտագործվում է միս, թյուննոս և ձիթապտղի յուղ։
Աստերոիդների ցանկ (196101-196200)

Աստերոիդների ցանկ (196001-196100)  • Աստերոիդների ցանկ  • Աստերոիդների ցանկ (196201-196300)
 Աստերոիդների ցանկ (196001-196100)  • Աստերոիդների ցանկ  • Աստերոիդների ցանկ (196201-196300)
Ալիջան Իբրահիմով

Ալիջան Իբրահիմով (հունիսի 5, 1953(1953-06-05), Ֆերգանա, Ուզբեկական ԽՍՀ, ԽՍՀՄ - ոչ ուշ քան փետրվարի 3, 2021, Բրյուսել, Բելգիա), Ղազախստանի խոշորագույն ձեռնարկատերերից մեկն է։ «Eurasian National Resources Corporation» (ENRC) կազմակերպության համատիրակալներից մեկն է, որտեղ տնօրինում է կազմակերպության 20,7 %։ «Եվրասիական Բանկ»-ի նախագահն է։


== Կենսագրություն ==
Ծնվել է 1953 թվականի հունիսի 5-ին Ֆերգանի մարզում՝ Ուզբեկստանի ԽՍՀ։
Տեղափոխվել է Ղրղզստան՝ Տոկմակ քաղաք։

1969 թվականին սկսել է աշխատանքային գործունեությունը։
1970 թվականից մինչև 1974 թվականը սովորել է Մոսկվայի անասնաբուժական ակադեմիայում։
Ավարտել է Մոսկվայի Պետական կառավարման համալսարանը։
Աշխատել է «Kazakhstan Mineral Resources Corporation Investment» ՍՊԸ-ի ներկայացուցիչ։
1974 թվականից մինչև 1989 թվականը աշխատել է «Ցենտրոսոյուզ»-ում՝ Ղրղզստանի ԽՍՀ-ում։
1989 թվականից Ղազախստանում սկսել է բիզնես։
1989 թվականից մինչև 1991 թվականը եղել է գլխավոր տնօրեն «Նևադա-Սեմիպալատինսկ» առևտրային կենտրոնում։
1991թվականից մինչև 1994 թվականը եղել է «Նևադա-Սեմիպալատինսկ» առևտրային կենտրոնի գլխավոր տնօրեն և վարչության նախագահ։
1994 թվականից մինչև 1998 թվականը եղել է «Եվրասիական Բանկ» ԲԸ-ի տնօրենների խորհրդի նախագահ։
1998 թվականի սեպտեմբերից նա եղել է «Եվրասիական Բանկ» ԲԸ-ի տնօրենների խորհրդի անդամ։
2001 թվականից մինչև 2007 թվականը եղել է Եվրասիական արդյունաբերական միության նախագահության անդամ։
2002 թվականին եղել է «Կազխրոմ»-ի նախագահ։
2004 թվականին եղել է «Կազխրոմ»-ի տնօրենների խորհրդի նախագահ։
2005 թվականին եղել է «Ղազախստանի ալյումինիում» ԲԸ տնօրենների խորհրդի անդամ։
2009 թվականին եղել է «Եվրասիական Բանկ» ԲԸ-ի տնօրենների խորհրդի անդամ։1992 թվականից՝ Ալեքսանդր Մաշկևիրի և Պատոհա Շոդիևայի գործընկեր։

«Eurasian National Resources Corporation» (ENRC) կազմակերպության համատիրակալ (2009 թվականի հուլիսի 13-ին եղել է 14,59 % սեփականատեր)։


=== Ընտանիք ===
Կինը Մուկադասհոն է, ունեն վեց երեխա։

Որդիները՝ Դոստան, Դավրոն, Շուխրատ, Ֆուրխատ։Եղբայրները՝ Էրգաշ, Յուլդաշ։


== Կացություն ==
Ֆորբս ամսագրի տվյալներով 2016 թվականին նրա անձնական կացությունը գնահատվել է 1,8 միլիարդ դոլար (աշխարհում 1198-րդը և Ղազախստանում 4-րդը)։


=== Активы ===
Ֆորբս ամսագրի տվյալներով 2018 թվականին նրա անձնական կացությունը գնահատվել է 2,3 միլիարդ դոլար։
2007 թվականին նա ստացել է 800 միլլիոն դոլար շահույթ՝ իր ձեռնարկություններից։ Ֆորբս ամսագրի տվյալներով 2012 թվականին «418-րդ տեղն է զբաղեցրել 58 տարեկան Ալիջան Իբրահիմովը՝ 2,8 միլլիարդ դոլար անձնական կացությամբ»։
2020 թվականի հոկտեմբերին Ալիջան Իբրահիմովի ակտիվի արժեքը կազմել է 900 միլլիոն դոլար՝ դարձնելով նրան չորորրդ ամենահարուստ մարդը Ղազախստանում՝ ըստ Ֆորբս ամսագրի տվյալների։


== Մրցանակներ ==
Կուրմետ շքանշան (2004 թվական),
«Բարիս» 3-րդ աստիճանի շքանշան (2010 թվական),
Աստղերի ընկերակցություն (2008 թվական), տնտեսության ոլորտում փոխշահավետ համագործակցության ամրապնդման համար,
«Ժողովրդական Երախտագիտություն» մեդալ (2020 թվականի հունիսի 24), Covid-19 համաճարակի դեմ պայքարում զգալի ներդրում ունենալու համար։


== Ծանոթագրություն ==


== Արտաքին հղումներ ==
http://arabeski.globalrus.ru/opinions/137358/
https://archive.is/20130408155819/mpk-moskva.livejournal.com/111678.html
Իսպանիայի գետեր

Իսպանիայի գետերը հիմնականում սնվում են անձրևների հաշվին, ինչով պայմանավորված է գետերի ձմեռային առավելագույն և ամառային նվազագույն մակարդակը։ Այդ ժամանակահատվածում գետերի մեծամասնության մակարդակը իջնում է իսկ համեմատաբար ավելի փոքրերը չորանում են։ Սեզոնային փոփոխությունները ազդեցություն չեն ունենում Իսպանիայի հյուսիսային և հյուսիսարևմտյան հատվածներում որտեղ գետերը խոր են և ողջ տարվա ընթացքում ջրի մակարդակը մնում է անփոփոխ։ Պիրենեյնում, Անդալուզյան լեռներում մասամբ նաև Կենտրոնական Կորդիլերներում, անձրևաջրերով սնվող գետերը համալրում է ձնհալքները։ Իսպանիայի խոշորագույն գետերի շարքում կարելի է առանձնացնել Ատլանտյան օվկիանոսի ավազանին պատկանող`Տախո, Դուերո, Գվադիանա, Գուանդալկիվիր գետերը։ Միջերկրական ծովի ավազանի հետ կապված են`Էբրո, Խուկար, Սեգուրա գետերը Խոշոր գետերի մեծ մասը իրենց մակերեսային ջրերի հետ միասին նավարկելի են։ Իսպանիայի հյուսիսային գետերը, որոնք ենթակա չեն սեզոնային տատանումների, օգտագործվում են էներգետիկ նպատակներով, մնացածը հիմնականում ոռոգման համար։ Մի շարք գետերում կառուցված են արհեստական ջրամբարներ։


== Ցանկ ==
Իսպանիայում ամենաերկար գետերի ցանկը՝


== Ծանոթագրություններ ==


== Արտաքին հղումներ ==
Rivers of Spain Archived 2010-11-13 at the Wayback Machine.
Մանվել Նազարյան

Մանվել Արտավազդի Նազարյան (ապրիլի 3, 1958(1958-04-03), Երևան, Հայկական ԽՍՀ, ԽՍՀՄ), Հայաստանի խորհրդարանի նախկին պատգամավոր։

1992—1997 թվականներին սովորել և ավարտել է Երևանի Քըրք Քըրքորյանի անվան տնտեսա-իրավաբանական համալսարանը։ Մասնագիտությամբ հոգեբան է։
1977—1979 թվականներին ծառայել է խորհրդային բանակում։
1979—1982 թվականներին աշխատել է որպես վարպետ «Մասիս» կոշիկի ֆաբրիկայում։
1982—1990 թվականներին «Նաիրի» ավտոտեխսպասարկման կայանում՝ հրահանգիչ։
1990—1994 թվականներին եղել է «Հայկ-7» կոշիկի արտադրության կոոպերատիվի նախագահ։
2000—2003 թվականներին եղել է Երևանի Աջափնյակ համայնքի շենքերի և շինությունների շահագործման ՓԲԸ փոխտնօրեն։
2003—2007 թվականներին եղել է խորհրդարանի պատգամավոր, ԱԺ պաշտպանության, ազգային անվտանգության և ներքին գործերի մշտական հանձնաժողովի անդամ։Անկուսակցական է։
Ամուսնացած է, ունի մեկ երեխա։


== Ծանոթագրություններ ==


== Արտաքին հղումներ ==
Назарян, Манвел Артаваздович
Назарян, Манвел Артаваздович
Չեշե

Չեշե (ռուս.՝ Чеше), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Պշեխա գետի աջ ափին՝ 104 կմ հեռավորության վրա։ Գետի երկարությունը 12 կմ է, ավազանի տարածքը 35,4 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004816
Հիդրոլոգիական ուսումնասիրությունների կոդը - 108100481
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոպրոսի իստորիի

«Վոպրոսի իստորիի» (ռուս.՝ Вопросы истории - Պատմության հարցեր), խորհրդային և ռուսական գիտական ամսագիր։ 
Առաջին անգամ հրատարակվել է 1926 թվականին, Մոսկվայում (մինչև 1941 թվականը՝ «Իստորիկ մարքսիստ» (ռուսերեն՝ «Историк марксист», «Մարքսիստ պատմաբան»), 1941 թ.-ից 1945 թվականներին միացել է «Իստորիչեսկի ժուռնալ»-ին (ռուսերեն՝ «Исторический журнал», «Պատմական հանդես»))։
Մորիկ

Մորիկ (նաև՝ Մավրիկիոս, լատ.՝ Flavius Mauricius Tiberius Augustus; հուն․՝ Φλάβιος Μαυρίκιος Τιβέριος Αὔγουστος, 539, Արփսուս, Երրորդ Հայք, Բյուզանդական կայսրություն - նոյեմբերի 27, 602, Նիկոմեդիա, Բյութանիա, Բյուզանդական կայսրություն), հայազգի բյուզանդական քաղաքական գործիչ, Բյուզանդիայի կայսր (582-602)։ 


== Կենսագրություն ==
Մորիկը Բյուզանդիայի ամենափառավոր կայսրերից է։ Նա, օգտվելով Պարսկաստանում տիրող խառնակ իրավիճակից, ամրապնդում է Բյուզանդիայի դիրքերը արևելքում։
Սպանվել է 602 թվականին Փոկասի կողմից, ով և զավթել է գահը։ Այս իրադարձությունն աղետալի հետևանքներ ունեցավ Բյուզանդական կայսրության համար՝ պատճառ դառնալով Պարսկաստանի հետ նոր երկարատև պատերազմի։
Ըստ միջնադարյան հայ մատենագիրների (Շապուհ պատմիչ, Ստեփանոս Տարոնեցի, և Կիրակոս Գանձակեցի) նա ծագումով հայ է, ընտանիքը սերվում է Օշական գյուղից, սակայն որոշ նորագույն ուսումնասիրողներ ժխտում են նրա հայ լինելը։ Ըստ բյուզանդական պատմիչ Եվագրի Մորիկը Փոքր Հայքի Արփսուս քաղաքից էր։
Մորիկին է վերագրվում «Ստրատեգիկոն» երկի (VI դարի վերջ -VII դարի սկիզբ) հեղինակությունը, որը բյուզանդական ռազմագիտության առավել նշանավոր գործերից է։


== Ծանոթագրություններ ==


== Արտաքին հղումներ ==
Բյուզանդական քաղաքականությունը Հայաստանում Մորիկ կայսեր օրոք
Ձելո Սուռիգոնե

Ձելո Սուռիգոնե  (իտալերեն՝ Zelo Surrigone), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 1110 մարդ է (2008 թվականի տվյալներով)։ Բնակչության միջին խտությունը՝ 278 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 20080։ Հեռախոսային կոդը՝ 02։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար՝ 02 9440324
Էլեկտրոնային հասցեն՝ segreteriazelo@comune.zelosurrigone.mi.it
Պաշտոնական կայք՝ http://www.comune.zelosurrigone.mi.it/ Archived 2006-03-02 at the Wayback Machine.


== Արտաքին հղումներ ==
http://www.comune.zelosurrigone.mi.it/ Archived 2006-03-02 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դիտավոր

Դիտավոր, լեռ Փոքր Կովկաս լեռնահամակարգում, Վայոց ձոր գավառում։ Գնդեվանքի առաջնորդներից Սարգիսը այստեղից մի առու էր անցկացրել վանքի կալվածքները ոռոգելու համար։ Դիտավորի ստորոտներից է սկիզբ առնում Ձկնարած կոչված գետի ակունքը։


== Ծանոթագրություններ ==
Գիֆա

Գիֆա  (իտալերեն՝ Ghiffa), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 2385 մարդ (2008 թվականի տվյալներով)։ Բնակչության խտությունը՝ 171 մարդ/կմ²։ Տարածքը՝ 14 կմ²։ Փոստային ինդեքս՝ 28823։ Հեռախոսային կոդը 0323։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0323 59110 0323 59515
Էլեկտրոնային հասցե՝ ghiffa@reteunitaria.piemonte.it
Գլխավոր կայք՝ http://www.comune.ghiffa.vb.it/


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն(իտալ.)
ինստիտուտի վիճակագրություն (անգլ.)(չաշխատող հղում)


== Ծանոթագրություններ ==
Մորգան շրջան (Միսսուրի)

Անվան այլ կիրառումների համար տե՛ս՝ Մորգան շրջան (այլ կիրառումներ)Մորգան շրջան (անգլ.՝ Morgan County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.549 կմ² է, բնակչությունը՝ 20.565 մարդ (2010 թ. տվյալներով)։ Շրջկենտրոնն է Վերսալ բնակավայրը։ Կազմավորվել է 1833 թ.։
Լեոնկովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԼեոնկովոԼեոնկովո (ռուս.՝ Леоньково), գյուղ Ռուսաստանի, Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիտտաս

Սիտտաս (հուն․՝ Σίττας, Τζίττας, Ζίττας, Ζτίττας, լատ.՝ Sittas, հայերեն՝ Ուրսիկիոս, 5-րդ դար - 538, Բյուզանդական Հայաստան, Բյուզանդական կայսրություն), հայազգի բյուզանդական զորավար, կինը՝ Թեոդորա կայսրուհու քույր Կոմիտոն էր։


== Կենսագրություն ==
Ըստ Նիկողայոս Ադոնցի նրա իսկական անունը Ուրսիկիոս էր, իսկ Սիտտասը նրա կոչումն էր։
528-529 թվականներին Հուստինիանոս Ա-ն նրան նշանակում է Հայաստանի և Պոնտոսի զինվորական մագիստրոս (լատ.՝ magister militum per Armeniam et Pontum Polemoniacum et gentes):
Սիտտասը խնամիական կապերով կապված էր Հուստինիանոսի արքունիքի հետ։ Նրա կինը Թեոդորա կայսրուհու քույր Կոմիտոն էր։


== Ծանոթագրություններ ==


== Աղբյուրներ ==
«Օտար աղբյուրները Հայաստանի և հայերի մասին», Հատոր 5; Բյուզանդական աղբյուրներ, Հ. Ա։ Պրոկոպիոս Կեսարացի, թարգմ՝. Հրաչ Բարթիկյանի, Երևան, 1967, էջ 332
(8418) Մոգամիգավա

(8418) Մոգամիգավա (անգլ.՝ Mogamigawa), աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 10-ին Տոմիմարու Օկունիի կողմից Նանյոյում։
Միջին հեռավորությունը Արեգակից կազմում է 2,752323 ա. մ., առավելագույնը մոտենում է 2,4444 ա. մ. հեռավորության վրա և հեռանում 3,0603 ա. մ.։ Արեգակի շուրջ մեկ ամբողջական պտույտ է կատարում 1667,81 երկրային օրվա ընթացքում, իր ուղեծրով շարժվելով միջինում 0,215851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8418) Մոգամիգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերնիշիխա (այլ կիրառումներ)

Չերնիշիխա, կարող է վերաբերել՝

Չերնիշիխա - գյուղ Ռուսաստանի Նիժնի Նովգորոդի մարզի Կստովսկի շրջանի կազմում։
Չերնիշիխա - գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
2K Marin

2K Marin, ամերիկյան ընկերություն, որը զբաղվում է համակարգչային խաղերի մշակմամբ։ Համարվում է 2K Games ընկերության դուստր ընկերությունը, որն էլ պատկանում է Take-Two Interactive-ին։ Հիմնական գործառույթը կայանում է հիմնական ընկերության սեփական մտավորության զարգցման և համատեղ խաղերի մշակման գործընթացում։
Ընկերությունը իր մեջ է ներառում Irrational Games ընկերության նախկին աշխատակիցների, և ունի երկու ենթաճյուղեր՝ առաջինը տեղակայված է Նավատոյում (Կալիֆոռնիա), իսկ երկրորդը Կանբերրայում (Ավստրայիա)։ Ավստրալիակական մասնաճյուղը մինչ այդ կրել է 2K Australia անվանումը, և հանդիսացել է Irrational Games ընկերության մասը։ «The Bureau: XCOM Declassified» խաղի մշակման գործում մասնակցել է ավստրալիական մասնաճյուղը։
2013 թվականի հոկտեմբերին ընկերությանը սպառնում էր աշխատակիցների կրճատման վտանգ։ Անհայտ աղբյուրի խոսքերով, որոշ աշխատակիցները աշխատատեղեը չկորցնելու համար ստիպված էին տեղափոխվել Սան Ֆրանցիսկոյում գտնվող գրասենյակ։ Ավելի ուշ, Ֆերգյուսոնը հայտնեց, որ լքում է ընկերությունը The Coalition աշխատելու համար։ 2014 թվականին Irrational Games-ի փակվելուց հետո, Take-Two-ի գլխավոր տնօրեն Շտրաուս Զելնիկը նշեց, որ հետագայում BioShock շարքի մշակմամբ զբաղվելու է 2K Marin-ին։


== Մշակված խաղեր ==
2007 — BioShock (PlayStation 3) (Digital Extremes-ի հետ միասին)
2010 — BioShock 2 (ԱՀ, PlayStation 3, Xbox 360) (2K Australia, 2K China, Digital Extremes և Arkane Studios-ի հետ միասին)
2013 — The Bureau: XCOM Declassified (ԱՀ, Xbox 360)


== Ծանոթագրություններ ==
Մրյասովո (գյուղ, Կրասնոկամսկի շրջան)

Մրյասովո (ռուս.՝ Мрясово, բաշկիրերեն՝ Мерәҫ), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 95 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեմյանովկա (գյուղ, Կոնոտոպի շրջան)

Սեմյանովկա (ուկրաիներեն՝ Сімянівка), գյուղ Ուկրաինայի Սումիի մարզի Կոնոտոպի շրջանում։ Հիմնադրվել է 17-րդ դարում։
2001 թվականի տվյալներով Սեմյանովկա գյուղում բնակվում էր 865 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորթոն Սաունդ

Նորթոն Սաունդ, Բերինգի ծովում՝ Ալյասկայի արևմտյան ափերի մոտ գտնվող ծոց։ Ընկած է Սյուդարդ թերակղզուց հարավ։ Նորթոն Սաունդը 240 կմ երկարություն և 200 կմ լայնություն ունեցող ծոց է։ Յուկոն գետը հոսում է Նորթոն Սաունդում։ Ծոցը հունիսից հոկտեմբեր ամիսներին չի սառչում։
Նորթոն Սաունդը հայտնաբերվել է նավապետ Ջեյմս Կուկի կողմից 1778 թվականի սեպտեմբերին։ «Նորթոնի ծոց» անունը դրվել է Մեծ Բրիտանիայի Համայնքների պալատի խոսնակ սըր Ֆլեթչեր Նորթոնի պատվին։
Նորթոն Սաունդի ափամերձ հատվածը դարեր շարունակ բնակեցրել են Ամերիկայի բնիկները` հարավային Ալյասկայի կենտրոններում ապրող յուպիկները։ Յուպիկները ապրում էին դեպի գետի հարավ, իսկ հյուսիսում՝ ինուպիաթներն էին։ Բացի Նոմից, ծոցում են նաև Էլիմ, Գոլովին, Ստեբինս, Ուայթ-Մաունթին, Կոյուկ, Շակթուլիկ, Սենթ-Մայքլ և Ունալաքլիթ քաղաքները։ Ամեն տարի շների լեռնադահուկային մրցավազք է տեղի ունենում Ունալաքլիթ և Նոմ քաղաքների գյուղերի միջև։
USS Norton Sound (AVM-1) դասի ավիակիրը Նորթոն Սաունդի անունն է ստացել։


== Ծանոթագրություններ ==
Ալեքսիս Ռեն

Ալեքսիս Ռենե Ոեն  (անգլ.՝ Alexis René Glabach, նոյեմբերի 23, 1996(1996-11-23), Սանտա Մոնիկա, Լոս Անջելես շրջան, Կալիֆոռնիա, ԱՄՆ), ամերիկացի մոդել և ինտերնետային աստղ։ Նրա նկարը 2017 թ.-ի օգոստոսին զետեղվել է Maxim's ամսագրի շապիկին, 2018-ի մայիսին՝ Maxim's Mexico շապիկին։ Նա Ինստագրամ ծրագրում ունի մոտ 12.2 միլիոն հետևորդ և մոտ 1․5 միլիոն հետևորդ Թվիթթեր սոցիալական ցանցում։


== Կենսագրական տվյալներ ==
Ռենը մեծացել է Սանտա Մոնիկայում, ունի 5 եղբայր։ Սովորել է տնային դպրոցում։


== Կարիերա ==
Ռենը նկարահանվել է Final Fantasy XV: A New Empire բջջային հավելվածի գովազդային հոլովակում, բացել է Ren Active կոչվող սպորտային հագուստի գործակալությունը։
Ռենը 2018 թ.-ին լուսանկարվել է Sports Illustrated Swimsuit Issue ամերիկյան ամսագրի համար։


== Անձնական կյանք ==
Նրա մայրը մահացել է 2013 թվականին՝ կրծքագեղձի քաղցկեղից։


== Ծանոթագրություններ ==


== Տես նաև ==
Ալեքսիս Ռենի գովազդային տեսահոլովակը ՅուԹյուբում
10 րոպե մարզում Ալեքսիս Ռենի հետ ՅուԹյուբում
Տուրբաևկա

Տուրբաևկա (ռուս.՝ Турбаевка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավլուս Գելլիուս

Ավլոս Գելլիուս, (լատ.՝ Aulus Gellius, մոտ 130, Հռոմ, Հռոմեական կայսրություն - մոտ 180, Հռոմ, Հռոմեական կայսրություն), հռոմեական գրող և հնությունների ուսումնասիրող, 20 գրքից բաղկացած «Ատտիկյան գիշերներ» (լատ.՝ Noctes Atticae) աշխատասիրության հեղինակ։ Գիրքը, որն իրենից ներկայացնում է լեզվի, գրականության, իրավունքի և սովորույթի ոլորտներին վերաբերող տարբեր տեղեկությունների հավաքածու, պահպանվել է գրեթե ամբողջությամբ։ «Ատտիկյան գիշերներ» երկը արժեքավոր աղբյուր է Հին Հռոմի մշակույթի ուսումնասիրության համար, քանի որ աղբյուրներից շատերը, որոնցից Գելլիուսը մեջբերումներ է կատարում, չեն պահպանվել։


== Ծանոթագրություններ ==
Ժողովածու (3486)

Ժողովածու (3486), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3486 թվի տակ։ Ձեռագիրը գրվել է 1445 թվականին Յարութիւն դպիր գրիչի կողմից։ Գրված է թղթի վրա, որը ունի 15,7x10,7 չափս։ Ձեռագիրը կազմված է 49 թերթից։ Կազմը` լաթապատ ստվարաթուղթ։ Հիշատակարաններ՝ 25բ, 44ա։


== Բովանդակություն ==
Պատճէն հայոց տոմարի։
Ան․ Շիրակացիւոյ Յադադս կշռոյ, կշռոց և կշռադատաց։
Յաղադս թուոց։
Յաղադս կենդանակերպից։
Քարտէս ԺԲ տոհմից Իսրայելացւոց։
Մեկնութւուն աղօթից։


== Ծանոթագրություններ ==
Մատրենինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՄատրենինոՄատրենինո (ռուս.՝ Матренино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իվանովկա (գյուղ, Սակիի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка, Ղրիմի թաթարերեն՝ Qamışlı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կամիշլի։
2001 թվականի տվյալներով Իվանովկա գյուղում բնակվում էր 2 175 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղեակ

Աղեակ, հայկական իգական և արական անուն։ Առաջացել է միջին հայերեն աղեակ, որն էլ իր հերթին գավառական աղէկ՝ «լավ» բառից։ 10-րդ դարում արական անուն էր, իսկ 15-րդ դարում՝ իգական։ Այս անվանումից էլ առաջացել է Աղեկյան (Աղէկեան) ազգանունը։


== Գործածություններ ==
Աղեակ քահանայ, գրիչ կամ ստացող Աւետարանի։
Աղէկ, կին Սիմէոնի և մայր տեր Ստեփաննոսի, որ գնեց մի հին Աւետարան։


== Ծանոթագրություններ ==
Վերին Շեկեր

Վերին Շեկեր (ռուս.՝ Верхний Шекер), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Շեկեր գետի ձախ ափին 20 կմ հեռավորության վրա։ Գետի երկարությունը 14 կմ է, ավազանի տարածքը 29,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Տերեկ գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000412108200004010
Հիդրոլոգիական ուսումնասիրությունների կոդը - 108200401
Ավազանի կոդը - 07.02.00.004
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(6140) Կուբոկավա

(6140) Կուբոկավա (անգլ.՝ Kubokawa), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 6-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,332731 ա. մ., առավելագույնը մոտենում է 1,9991 ա. մ. հեռավորության վրա և հեռանում 2,6664 ա. մ.։ Արեգակի շուրջ մեկ ամբողջական պտույտ է կատարում 1301,35 երկրային օրվա ընթացքում, իր ուղեծրով շարժվելով միջինում 0,276635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6140) Կուբոկավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նատաշա Վեզմար

Նատաշա Վեզմար (խորվ.՝ Nataša Vezmar, հոկտեմբերի 24, 1976(1976-10-24), Բելովար, Խորվաթիա), խորվաթ թեկվոնդիստ, որ հանդես է գալիս ծանր քաշային կարգում (70 կգ կամ 72 կգ և ավելի)։ Խորվաթիայի ամենահայտնի կին թեքվոնդիստներից մեկն է։ Երեք անգամ դարձել է Եվրոպայի չեմպիոն 72 կգ-ից ավելի քաշային կարգում, երկու անգամ դարձել է աշխարհի առաջնության մեդալակիր (արծաթե և բրոնզե մեդալներ 1997 և 2003 թվականներին համապատասխանաբար), ինչպես նաև մասնակցել է Օլիմպիական խաղերին 2000 և 2004 թվականներին։


== Կենսագրություն ==
Նատաշա Վեզմարը «Մետալաց» (Զագրեբ» ակումբի սպրոցի սան է (մարզիչը՝ Իվիցա Կլաիչ)։ 1994 թվականին Զագրեբում անցկացված Եվրոպայի առաջնությունում զբաղեցրել է բրոնզե մեդալ 70 կգ և ավելի քաշային կարգում, ինչը դարձել է նրա առաջին մրցանակը։ 1997 թվականին նույն կատեգորիայում նվաճել է բրոնզե մեդալ Հոնկոնգում անցկացված աշխարհի առաջնությունում, իսկ 1998 թվականին Էյնդհովենում անցկացված Եվրոպայի առաջնությունում 72 կգ և ավելի քաշային կարգում դարձել է Եվրոպայի չեմպիոն։ 2000 թվականին Սիդնեյում անցկացված Օլիմպիական խաղերում Նատաշա Վեզմարը մրցել է 67 կգ և ավելի քաշային կարգում և եղել է երկրորդ համարը։ Առաջին փուլում հաղթել է իսպանուհի Իրեան Ռուիսին 7:4 հաշվով, սակայն կիսաեզրափակչում պարտվել է ռուս Նատալյա Իվանովային։ Բրոնզե մեդալի համար պայքարում հաղթել է մարոկկոցի Մունիա Բուրգիգին, բայց երրորդ տեղի համար կանադացի Դոմինիկ Բոսխարտի դեմ մարտում, որի առաջին երկու փուլերից հետո հաշիվը կազմել է 4:4, վերջում ջախջախիչ պարտություն է կրել 11:8 հաշվով և մնացել առանց մեդալի։
2000 թվականին Վեզմարը դարձել է Եվրոպայի առաջնության բրոնզե մեդալակիր Հունաստանի Պատրաս քաղաքում 72 կգ և ավելի քաշային կարգում։ 2002 թվականին Վեզմարը հաղթել է թուրքական Սամսուն քաղաքում անցկացված Եվրոպայի առաջնությունում նույն քաշային կարգում, իսկ մեկ տարի անց արժանացել աշխարհի առաջնության արծաթե մեդալի Գարմիշ Պարտենկիրխենում՝ եզրափակչում պարտվելով կորեացի Յուն Հյոն Չժունին։ 2004 թվականին ճանաչվել է Եվրոպայի առաջնության չեմպիոն Լիլեխամերում 72 կգ և ավելի քաշային կարգում։ 2004 թվականին Աթենքում անցկացված Օլիմպիական խաղերին մեկնել է հանդես գալու 67 կգ և ավելի քաշային կարգում՝ անցնելով որակավորման փուլը Բաքվում և եզրափակչում հաղթելով բրիտանուհի Սառա Ստիվենսոնին։ Վեզմարը միանգամից անցել է քառորդ եզրափակիչ, որտեղ սենսացիոն պարտություն է կրել Հորդանանի ներկայացուցիչ 16-ամյա Նադան Դավանիից 4:5 հաշվով, իսկ երբ վերջինս կիսաեզրափակչում պարտություն է կրել ֆրանսուհի Միրիամ Բավերելից, Վեզմարը զրկվել է նույնիսկ բրոնզե մեդալի համար պայքարելու հնարավորությունից։


== Ծանոթագրություններ ==


== Արտաքին հղումներ ==
Նատաշա Վեզմարի էջը Taekwondodata.com կայքում (անգլ.)
Նատաշա Վեզմար Archived 2019-05-16 at the Wayback Machine. – օլիմպիական վիճակագրությունը Sports-Reference.com կայքում (անգլ.)
Բրջո Ղլիճ

Բրջո Ղլիճ, լեռնաճյուղ Հայկական լեռնաշխարհում։ Կենտրոնական մասում՝ Ծաղկանց լեռնահամակարգը։


== Ծանոթագրություններ ==
Քաջերի ափ (հուշակոթող)

«Քաջերի ափ» հուշակոթող (ռուս.՝ Берег мужественных), հուշակոթող «Փառքի կանաչ գոտի» համալիրի կազմի մեջ։ Գտնվում է Ռուսաստանի Դաշնության Լենինգրադի մարզի Կեռնովո գյուղի մոտ։


== Հեղինակներ ==
Հեղինակներն են ճարտարապետներ Ա. Գ. Կամալդինովը, Ա. Ե. Ռիվկինy, Ն. Վ. Ուստինովիչը, քանդակագործներ Պ. Ա. Յակիմովիչը, Մ. Ռ. Գաբեն, ինժեներներ Ն. Ն. Իլյինը և Վ. Կ. Սամուլևիչը։


== Պատմություն ==
Հուշակոթողը բացվել է 1967 թվականի հոկտեմբերի 28-ին Լենինգրադի Սմոլնինսկի շրջանի և Լենինգրադի մարզի Լոմոնոսովսկի շրջանի բնակիչների միջոցներով՝ Կեռնովո գյուղի մոտ, Վորոնկա գետի արևելյան ափին։ Այստեղ, Լենինգրադ - Ուստ-Լուգա խճուղու 103-րդ կիլոմետրին,  1941-1944 թվականներին անցնում էր Օրանիենբաումի հենակետի պաշտպանության սահմանագիծը։  Հիշատակային գրությունը պատմում է 8-րդ բանակի մարտիկների և Բալթյան նավատորմի նավաստիների սխրանքի մասին, որոնք 1941 թվականի սեպտեմբերին այս սահմանագծին կանգնեցրել են գերմանական զորքերի հարձակումը։


== Նկարագրություն ==
30 մետր երկարությամբ բետոնե ստելային պատկերված են Լենինգրադի պաշտպանների արույրե  խորաքանդակները, հարևանությամբ տեղադրված են բետոնե հակատանկային իրական կոճղապատնեշներ, որոնք հուշակոթողի մոտ են բերվել պաշտպանության սահմանագծից։ Ստելայի կողքին 16 դրոշաձող է։
2008 թվականից սկսած հուշահամալիրի մոտ իրականացվում են շինարարական աշխատանքներ։ Դաժան մարտերի տեղում պետք է կառուցվեր «Էդելվեյս» քոթեջային ավանը։  2009 թվականին այն վերանվանվեց «Նոր Կեռնովո»։


== Ծանոթագրություններ ==


== Գրականություն ==
Гусаров А. Ю. Памятники воинской славы Петербурга. — СПб.: Паритет, 2010. — 400 с. — ISBN 978-5-93437-363-5.